กรมควบคุมโรค ยืนยันปัสสาวะไม่ทำให้เกิดการระบาดไวรัสโคโรนา ประชาชนอย่าตระหนกกับการแชร์ข้อมูลในช่วงนี้
กรมควบคุมโรค ยืนยันปัสสาวะไม่ทำให้เกิดการระบาดไวรัสโคโรนา ประชาชนอย่าตระหนกกับการแชร์ข้อมูลในช่วงนี้  นพ.โสภณ เอี่ยมศิริถาวร ผู้อำนวยการสำนักโรคติดต่อทั่วไป กรมควบคุมโรค กล่าวย้ำว่า โรคปอดอักเสบ จากไวรัสโคโรนาสายพันธุ์ใหม่ 2019 ที่พบกำเนิดในเมืองอู่ฮั่น สาธารณรัฐประชาชนจีน เป็นไวรัสชนิดหนึ่งซึ่งแพร่ทางระบบทางเดินหายใจ เช่นเดียวกับโรคไข้หวัด และไข้หวัดใหญ่ เชื้อจะแพร่เมื่อสัมผัสกับสารคัดหลั่งผู้ป่วย ทั้งน้ำมูก น้ำลาย การป้องกันจึงทำได้ด้วยการหลีกเลี่ยงคลุมคลีกกับผู้ป่วยที่มีไข้ ไอ จาม หากเลี่ยงไม่ได้ให้สวมหน้ากากอนามัยและล้างมือบ่อยๆ ส่วนกรณีมีการแชร์ข้อมูลทางโซเชียลมีเดียเตือนภัยระวังเชื้อโคโรนาบนรถไฟฟ้าเพราะมีนักท่องเที่ยวจีนปัสสวะในขบวนรถไฟฟ้านั้น แม้ไม่ทราบว่ามีเหตุการณ์นี้เกิดขึ้นจริงหรือไม่ แต่ประชาชนอย่างตระหนกกับข้อมูลนี้เพราะปกติเชื้อไวรัสโคโรนา เป็นโรคระบบทางเดินหายใจ เชื้อต้องมาจากระบบที่เกี่ยวข้องกับทางเดินหายใจจึงจะติดได้ ซึ่งปัสสาวะไม่เกี่ยวกับระบบทางเดินหายใจ ไม่ใช่สารคัดหลั่งแต่เป็นเพียงของเสียจากร่างกายเท่านั้น จึงไม่ทำให้เกิดการระบาดของเชื้อไวรัสโคโรนาอย่างแน่นอน (---ปล่อยเสียง---)ส่วนข้อห่วงของนักช็อปว่าเชื้อโคโรนานี้อาจมากับพัสดุที่ส่งจากจีนด้วยนั้น ยืนยันมีโอกาสน้อยมากเพราะธรรมชาติของเชื้อไวรัส จะอยู่ในสภาพแวดล้อมปกติได้ไม่เกิน 10 วัน และขณะนี้ไวรัสโครานา สายพันธุ์ใหม่ 2019 ยังมีแหล่งเกิดโรคเฉพาะที่เมืองอู่ฮั่น ไม่ใช่คนจีนทุกคนจะติดเชื้อ ชี้โคโรนาเป็นไวรัสแพร่เชื้อระบบทางเดินหายใจระบาดคล้ายไข้หวัด ใช้หลักเดียวกันป้องกันเชื้อได้